**BIOLOGIJA 9. razred**

**DELO NA DALJAVO (DOMA), ponedeljek, 23.3.2020**

**Navodila za učence**

**V učbeniku na str. 108-109., si preberi kako uvrščamo v sisteme različne organizme. Nato si povzetek zapiši v zvezek (*zapis v zvezek*). Zapisan je primer: sivi volk. V zvezek še zapiši, kako je v sistem uvrščena pikapolonica, navadna marjetica, deževnik in še svojega hišnega ljubljenčka uvrsti v sistem (npr. muca, pes, papagaj, želva, hrček…).**

**Reši še delovni list – ponavljanje, utrjevanje.** Delovni list sprintaj in ga zalepi v zvezek ali prepiši vprašanja iz priloženih delovnih listov v zvezek za biologijo in odgovori na naloge.

***Zapis v zvezek***

**Sistematika in taksonomija**

Poleg dvojnega poimenovanja vrst je Linné uvedel tudi sistem hierarhično urejenih skupin ali **sistematskih kategorij**. Vrsta je osnovna sistematska kategorija. Višje sistematske kategorije znanstveniki oblikujejo predvsem zaradi večje preglednosti sistema.

**VRSTE** združujemo v **ROD**, rodove v **DRUŽINO**, nato sledijo **RED**, **RAZRED** in **DEBLO**.

Primer: SIVI VOLK

* Domena: EVKARIONTI
* Kraljestvo: ŽIVALI
* Deblo: STRUNARJI
* Razred: SESALCI
* Red: ZVERI
* Družina: PSI
* Rod: VOLKOVI
* Vrsta: SIVI VOLK

Pri biologiji **taksonomija** opredeljuje opisovanje, razpoznavanje, razvrščanje in poimenovanje organizmov. **Sistematika** obravnava raznolikost življenja od preteklosti do danes in opredeljuje razmerja med živimi bitji skozi čas.

DELOVNI LIST

**RAZVRŠČANJE ORGANIZMOV - Ponavljanje, utrjevanje**

1. Imenuj kriterij za razvrščanje organizmov, ki je bil osnova za oblikovanje umetnega sistema?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Katere kriterije za razvrščanje organizmov uporabljajo sistematiki danes?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. S čim se je ukvarjal Carl von Linne in zakaj je pomemben v biologiji?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Imenuj osnovno sistematsko kategorijo.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Razloži pojem evolucijsko drevo \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
2. Uvrsti v sistem žival: ZELENA REGA



**REŠITVE**

*Delovni list*

*RAZVRŠČANJE ORGANIZMOV -ponavljanje, utrjevanje*

1. Včasih so razvrščali organizme v sistem na osnovi podobnosti ali uporabnosti.
2. Danes organizme razvrščamo na osnovi sorodnosti.
3. Carl von Linné je bil švedski zdravnik, botanik in zoolog. V biologiji je pomemben zaradi utemeljitve načel sistematike in znanstvenega poimenovanja vrst.
4. Osnovna sistematska kategorija je vrsta.
5. Evolucijsko drevo je razvejan disgram, v katerem so skupine organizmov razvrščene v sistematske kategorije glede na svojo evolucijske zgodovino oziroma sorodnost.
6. ZELENA REGA

Kraljestvo: ŽIVALI

Deblo: STRUNARJI

Razred: DVOŽIVKE

Red: BREZREPE DVOŽIVKE

Družina: PRAVE REGE

Rod: REGA

Vrsta: ZELENA REGA